Koordinatės: 54°0′0.37″ š. pl. 24°18′4.93″ r. ilg.﻿ / ﻿54.0001028°š. pl. 24.3013694°r. ilg.﻿ / 54.0001028; 24.3013694

Skroblaus upelio ištakos
**Skroblaus versmės** arba **Bobos Daržo šaltinis** – šaltiniuota 2,8 ha ploto teritorija esanti Varėnos rajono Marcinkonių seniūnijoje, Margionių kaime. 1997 m. paskelbta hidrogeologiniu gamtos paminklu.

Skroblaus slėnyje – jo dugne ir šlaituose – gausu šaltinių, maitinančių upelį vandeniu. Bobos daržo šaltinis tik vienas iš daugelio, bet būtent jis yra Skroblaus upelio ištakos. Šioje vietoje išsikrauna gruntinis vanduo. Gruntinio vandens sluoksnis yra labai vandeningas, nes jį maitina ne tik krituliai, bet ir giliau slūgsančių tarpmoreninių sluoksnių vanduo. Šaltinio vanduo yra gėlas, skaidrus, bespalvis, bekvapis, pagal cheminę sudėtį – hidrokarbonatinio tipo.

Skroblaus aukštupys formavosi veikiamas ypatingų geologinių sąlygų. Nuo šiauriau stovėjusio paskutiniojo ledyno pakraščio pietų kryptimi plūdę tirpsmo vandenys suklojo smėlingą storymę, siekiančią iki 47 m storio, kurioje buvo „palaidoti" ledo luistai. Pastariesiams tirpstant, formavosi termokarstinis slėnis. Ledo ertmėse klostėsi smėlingos nuosėdos, kurios vėliau, ištirpus ledui, liko stūksoti termokarstinio slėnio dugne kalvų pavidalu. „Palaidoto" ledo tirpimas ir jį dengusių nuogulų įdubimas vyko keliais etapais. Apie tai byloja termokarstinio slėnio pakraščiuose esančios terasos.

Šlapynės vaizdas
Maždaug prieš 12-13 tūkst. metų, ištirpus paskutiniajam ledynui, termokarstinio slėnio dugne buvusiose įdubose tyvuliavo ežeriukai, kuriuose sėdo gėlavandenės karbonatinės nuosėdos. Jos aptinkamos atkarpoje tarp Margionių ir Kapiniškių. Tuo pat metu augalijos nesutvirtintos smėlingos nuogulos buvo intensyviai pustomos vėjo, formavosi kontinentinės kopos. Vėliau termokarstiniu slėniu pradėjo tekėti Skroblaus upelis.

Nuorodos
--------

* Dzūkijos nacionalinis parkas
* Saugomų teritorijų valstybės kadastras Archyvuota kopija 2011-08-28 iš Wayback Machine projekto.

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RVarėnos rajono savivaldybės saugomos teritorijos |
| --- |
|  |
| Valstybiniai rezervatai | 
Čepkelių gamtinis rezervatas |
|  |
| Nacionaliniai parkai | 
Dzūkijos nacionalinis parkas |
|  |
| Valstybiniai draustiniai | 
Akmens geologinis • Glėbo hidrografinis • Diržamenių telmologinis • Geidukonių telmologinis • Ilgininkų telmologinis • Merkio ichtiologinis • Pelesos botaninis-zoologinis • Spenglos hidrografinis • Taurupio kraštovaizdžio • Ūlos kraštovaizdžio |
|  |
| Savivaldybės draustiniai | 
Ilgelio botaninis-zoologinis • Ilgininkų botaninis-zoologinis • Katros botaninis-zoologinis • Pelesos botaninis-zoologinis • Pilvingio ornitologinis • Tabalio botaninis • Vykšiaus botaninis-zoologinis |
|  |
| Biosferos poligonai | 
Rūdninkų girios |
|  |
| Gamtos paminklai | 
Bajorės rėva • Didžioji Jonionių griova • Dūbo pušis • Kabelių ąžuolas • Krušonių skardis • Lietuvio liepa • Mančiagirės skardžiai • Mardasavo skardis • Netiesų miško ežerėliai • Rudnios cirkas • Rudnios pietinis kalvaragis • Rudnios šiaurinis kalvaragis • Sarkajiedų dauba • Siuvėjo rėva • Skroblaus versmės • Trakiškių kalvagūbris • Uciekos skardis • Versmė „Ūlos akis" |
|  |
| Valstybiniai gamtos paveldo objektai | 
Akmenys su jaučio pėda • ~~Akmuo „Kiškio bažnyčia"~~ • Aukštagirio augavietė • Drevėtos pušys • ~~Kurpiko kadagys~~ • ~~Liškiavos atodanga~~ • Panemunės rėva • Šarkiškių ąžuolas • Zervynų ąžuolas |

 |